SET ปิดลบ 6 จุด หลังงบบจ.ต่ำคาด โบรกฯชี้เสี่ยงรูดต่อ ทดสอบ 1,620 จุด แนะระวังการลงทุน
SET ปิดลบ 6 จุด หลังงบบจ.ต่ำคาด โบรกฯชี้เสี่ยงรูดต่อ ทดสอบ 1,620 จุด แนะระวังการลงทุน โดยดัชนีปิดตลาดวันนี้ ที่ระดับ 1,633.84 จุด ลดลง 6.29 จุด หรือ 0.38% มูลค่าการซื้อขาย 5.39 หมื่นล้านบาท
14 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,633.84 จุด ลดลง 6.29 จุด หรือ 0.38% มูลค่าการซื้อขาย 5.39 หมื่นล้านบาท
10 หุ้นกดดัชนีวันนี้

ด้าน นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยวันนี้ปรับตัวในทิศทางเดียวกับตลาดหุ้นในภูมิภาคเอเชียที่ส่วนใหญ่จะติดลบราว 1% ขณะที่ตลาดในยุโรปเทรดบ่ายนี้เริ่มเห็นการฟื้นตัวขึ้นได้เล็กน้อย หลังจากที่การเจรจาการค้าระหว่างสหรัฐฯ และจีนยังไม่สามารถบรรลุข้อตกลงกันได้ และอาจมีความล่าช้าออกไป ทำให้ขณะนี้ตลาดไม่กล้าที่จะคาดหวังเห็นผลสำเร็จจริงหล้งจากที่จะมีการเจรจากันอีก
นอกจากนี้ ผลประกอบการของหลายบจ.ออกมาต่ำกว่าคาด ทำให้ภาพรวมกำไรของบริษัทจดทะเบียนในตลาดฯเป็นขาลง โดยกำไรต่อหุ้น (EPS) ของบริษัทในตลาดฯล่าสุดอยู่ที่ 108 บาท/หุ้น ขณะที่ต้นปีคาดไว้ที่ 115 บาท/หุ้น ซึ่งเป็นปัจจัยหนึ่งที่มากดดันหุ้น อย่างไรก็ดีหุ้นที่ปลอดภัยในการลงทุนก็ยังปรับตัวได้ดีกว่าตลาดฯ อย่างพวกกองทุนโครงสร้างพื้นฐาน, กองทุนอสังหาริมทรัพย์ เป็นต้น ขณะที่หุ้นที่เกี่ยวข้องกับเศรษฐกิจโลกจะโดนผลกระทบทางลบจากสงครามการค้า อย่างกลุ่มปิโตรเคมี เป็นต้น
ทั้งนี้ ในทางเทคนิคดัชนีฯได้ปรับตัวลงมาทดสอบแนวรับ 1,630 จุด จะมีการฟื้นตัวได้ในช่วงสั้น แต่ภาพดัชนีฯที่ลงมาต่ำกว่าเส้นค่าเฉลี่ย 200 วันทำให้ภาพในทางเทคนิคเป็นลบ และมีความเสี่ยงที่จะปรับตัวลงมาทดสอบแนว 1,615-1,620 จุด ได้ ดังนั้นในช่วงสั้นนักลงทุนควระมัดระวัง
สำหรับแนวโน้มการลงทุนในวันพรุ่งนี้ (15 พ.ค.) นายกิจพณ กล่าวว่า ตลาดฯยังมีโอกาสปรับตัวลงอยู่ พร้อมให้แนวรับ 1,615 จุด ส่วนแนวต้าน 1,640 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT     มูลค่าการซื้อขาย 2,535.26 ล้านบาท ปิดที่   47.25 บาท ลดลง  0.25 บาท
PTTEP   มูลค่าการซื้อขาย 1,949.63 ล้านบาท ปิดที่  129.50 บาท ราคาไม่เปลี่ยนแปลง
CPALL   มูลค่าการซื้อขาย 1,904.72 ล้านบาท ปิดที่   77.25 บาท เพิ่มขึ้น 1.00 บาท
SCC     มูลค่าการซื้อขาย 1,693.17 ล้านบาท ปิดที่  460.00 บาท ราคาไม่เปลี่ยนแปลง
PTTGC   มูลค่าการซื้อขาย 1,521.24 ล้านบาท ปิดที่   65.00 บาท ราคาไม่เปลี่ยนแปลง
 
ตลาดหุ้นเอเชีย
